# data[].attributes.headline
Δράσεις για τις σχέσεις μεταξύ μαθητών - "Τα διαφορετικά γυαλιά"😎  

# data[].attributes.subject
Δράσεις για τις σχέσεις μεταξύ μαθητών - "Τα διαφορετικά γυαλιά"😎  

# data[].attributes.body
Στο πλαίσιο των δράσεων για την ενίσχυση των σχέσεων μεταξύ των μαθητών, στην Τάξη Υποδοχής ασχοληθήκαμε με την έννοια της ενσυναίσθησης, προσπαθώντας να «δούμε» τον κόσμο μέσα από τα μάτια — ή καλύτερα τα γυαλιά — του άλλου. Αφετηρία αποτέλεσε η ανάγνωση του βιβλίου «Ο αόρατος Τονίνο», μέσα από το οποίο τα παιδιά εντόπισαν και συζήτησαν τα συναισθήματα των ηρώων.

Στη συνέχεια, οι μαθητές δημιούργησαν τα δικά τους «γυαλιά ενσυναίσθησης», γράφοντας σε αυτά ένα θετικό χαρακτηριστικό ενός συμμαθητή ή μιας συμμαθήτριάς τους. Με τις όμορφες αυτές σκέψεις ξεκινήσαμε και τον «πίνακα φιλοφρονήσεων» στο Padlet της τάξης μας.

Η δράση ολοκληρώθηκε με το επιτραπέζιο παιχνίδι «Τα διαφορετικά γυαλιά», μέσα από το οποίο τα παιδιά διασκέδασαν, ενώ παράλληλα προσπάθησαν να αναγνωρίσουν και να υποστηρίξουν τα συναισθήματα των άλλων σε καθημερινά σχολικά σενάρια.

# data[].attributes.headline
Από το Παραμυθόκουτο στο...Παραμυθοgram! 📚

# data[].attributes.subject
Από το Παραμυθόκουτο στο...Παραμυθοgram! 📚

# data[].attributes.body
Με αφορμή την Παγκόσμια Ημέρα Παιδικού Βιβλίου, στις 2 Απριλίου, οι μεγαλύτεροι μαθητές της Τάξης Υποδοχής επέλεξαν ένα κλασικό παραμύθι από το «Παραμυθόκουτο» της τάξης και το μοιράστηκαν με τους συμμαθητές τους. Στη συνέχεια, μπήκαν στον κόσμο των ηρώων και φαντάστηκαν πώς θα ήταν μια μέρα από τη ζωή τους, παρουσιάζοντάς την στο «Παραμυθοgram», ένα φανταστικό μέσο κοινωνικής δικτύωσης για ήρωες παραμυθιών! Με αυτόν τον τρόπο όλοι μας ταξιδέψαμε στην μαγεία των ιστοριών, καλλιεργώντας τη φιλαναγνωσία, τη δημιουργικότητα και την έκφραση!

# data[].attributes.attachment_caption
Η βαλίτσα της Αλβανίας

# data[].attributes.headline
Δράσεις για τις σχέσεις μεταξύ μαθητών/τριών - "Εβδομάδες Χωρών" - Αλβανία

# data[].attributes.subject
Δράσεις για τις σχέσεις μεταξύ μαθητών/τριών - "Εβδομάδες Χωρών" - Αλβανία

# data[].attributes.body
Τελευταίος σταθμός μας για τις "Εβδομάδες Χωρών" στην Τάξη Υποδοχής, η χώρα της Αλβανίας. Οι μαθητές και οι μαθήτριες με αλβανική καταγωγή παρουσίασαν με ενθουσιασμό πολιτισμικά και γλωσσικά στοιχεία της χώρας τους, ενώ όλοι μαζί αναζητήσαμε και καταγράψαμε πληροφορίες για τις ιστορικότερες περιοχές της Αλβανίας, καθώς και τα ήθη, έθιμα και τις παραδοσιακές τέχνες του αλβανικού λαού. Στο πλαίσιο της δράσης τα παιδιά διάβασαν το λαϊκό αλβανικό παραμύθι "Το δίκαιο και το στραβό", το οποίο και στη συνέχεια, δραματοποίησαν, κατέγραψαν και εικονογράφησαν με φαντασία και δημιουργικότητα (https://www.flipbookpdf.net/web/site/ff10693898bbfde3722535931ca61ae7027040fa202603.pdf.html). Η συνολική δράση συνέβαλε στη δημιουργία ενός περιβάλλοντος όπου κάθε μαθητής αισθάνεται ότι η ταυτότητά του αναγνωρίζεται και γίνεται αποδεκτή. Παράλληλα, μέσω της ενεργούς συμμετοχής όλων των μαθητών και μαθητριών στην διαμόρφωση της βαλίτσας κάθε χώρας και λαού, τα παιδιά διαπίστωσαν στην πράξη πως η διαφορετικότητα αποτελεί θεμέλιο της αρμονικής και δημιουργικής συνύπαρξης μέσα στη σχολική κοινότητα.

# data[].attributes.attachment_caption
Η βαλίτσα της Παλαιστίνης

# data[].attributes.headline
Δράσεις για τις σχέσεις μεταξύ μαθητών/τριών - "Εβδομάδες Χωρών" - Παλαιστίνη

# data[].attributes.subject
Δράσεις για τις σχέσεις μεταξύ μαθητών/τριών - "Εβδομάδες Χωρών" - Παλαιστίνη

# data[].attributes.body
Τρίτος σταθμός στις «Εβδομάδες Χωρών», η Παλαιστίνη. Οι μαθητές και οι μαθήτριες της Τάξης Υποδοχής με καταγωγή από την Παλαιστίνη μας μίλησαν για τη χώρα και τη γλώσσα τους, τα ήθη και έθιμα που έχουν, τις παραδοσιακές τους συνταγές, καθώς και τις δυσάρεστες εμπειρίες που αφορούν τον πόλεμο στην περιοχή. Εντοπίσαμε την ομορφιά της περιοχής πριν τον πόλεμο και συνειδητοποιήσαμε πόση ασχήμια κρύβουν οι διαμάχες και οι εχθρικές συμπεριφορές. Στο πλαίσιο της δράσης διαβάσαμε το λαϊκό παλαιστινιακό παραμύθι "Η αλεπού που βρήκε ξανά της ουρά της", το οποίο τα παιδιά με ενθουσιασμό δραματοποίησαν, κατέγραψαν και στη συνέχεια εικονογράφησαν με τη δική τους έμπνευση (https://www.flipbookpdf.net/web/site/8a6800f0010cb86ccd52ad897122baea83434aa6202603.pdf.html). Το σύνολο των εργασιών μας στη χώρα της Παλαιστίνης συγκεντρώθηκε στην ομώνυμη βαλίτσα, στολίζοντας το σχολείο μας!

# data[].attributes.attachment_caption
Η βαλίτσα της Ουκρανίας

# data[].attributes.headline
Δράσεις για τις σχέσεις μεταξύ μαθητών/τριών - "Εβδομάδες Χωρών" - Ουκρανία

# data[].attributes.subject
Δράσεις για τις σχέσεις μεταξύ μαθητών/τριών - "Εβδομάδες Χωρών" - Ουκρανία

# data[].attributes.body
Οι μαθητές και μαθήτριες της Τάξης Υποδοχής συνέχισαν τη συμμετοχή τους στις «Εβδομάδες Χωρών», έχοντας ως δεύτερο σταθμό την Ουκρανία. Οι μαθητές της τάξης με καταγωγή από την Ουκρανία, μας παρουσίασαν στοιχεία της γλώσσας και του πολιτισμού τους, μας ξενάγησαν στα σημαντικότερα αξιοθέατα της χώρας τους, μας σύστησαν τις αγαπημένες τους ουκρανικές συνταγές και συζήτησαν με τους συμμαθητές/ τριες τους για τις δυσκολίες που αντιμετωπίζει η χώρα λόγω του πολέμου. Στα πλαίσια της Δράσης, οι μαθητές και μαθήτριες του τμήματος διάβασαν το παραδοσιακό ουκρανικό παραμύθι «Το Γάντι» , το οποίο κατέγραψαν και εικονογράφησαν με τη δική τους φαντασία (https://www.flipbookpdf.net/web/site/8473239b9571cc1720b67df161f8f02556a62a55202603.pdf.html) ! Ξανά όλες οι εργασίες συγκεντρώθηκαν σε μια χάρτινη βαλίτσα, αφιερωμένη στην Ουκρανία, ανοιχτή στο κοινό του σχολείου μας.

# data[].attributes.attachment_caption
Η βαλίτσα των Ρομά

# data[].attributes.headline
Δράσεις για τις σχέσεις μεταξύ μαθητών/τριών - "Εβδομάδες Χωρών" - Ο λαός των Ρομά

# data[].attributes.subject
Δράσεις για τις σχέσεις μεταξύ μαθητών/τριών - "Εβδομάδες Χωρών" - Ο λαός των Ρομά

# data[].attributes.body
Με ιδιαίτερο ενδιαφέρον οι μαθητές της Τάξης Υποδοχής συμμετείχαν στις «Εβδομάδες Χωρών», στο πλαίσιο μιας σειράς δράσεων για την ενίσχυση των σχέσεων μεταξύ των μαθητών και μαθητριών. Πρώτος σταθμός ήταν ο λαός των Ρομά. Οι μαθητές Ρομά, με τη στήριξη των συμμαθητών/τριών τους, αναζήτησαν και κατέγραψαν πληροφορίες για την ιστορία, την καθημερινότητα, τα έθιμα, τα φαγητά, τα επαγγέλματα και τη διασκέδαση του λαού τους, μοιράζοντας προσωπικά βιώματα και ενισχύοντας το κλίμα σεβασμού και αποδοχής. Επιπλέον, διάβασαν το παραδοσιακό τσιγγάνικο παραμύθι «Ο βασιλιάς και το γλυκό ψωμί του τσιγγάνου σιδερά» και το αναδημιούργησαν με δική τους εικονογράφηση (https://www.flipbookpdf.net/web/site/ef1e51dfe98e54e987d1c9a08c00ef313dc08325202603.pdf.html#page/1). Οι μικρότεροι Ρομά μαθητές/τριες μας χάρισαν εικαστικά έργα για τις συνθήκες διαβίωσης στον οικισμό της Αγίας Σοφίας. Όλες οι δημιουργίες συγκεντρώθηκαν σε μια χάρτινη βαλίτσα για την παρουσίαση του πολιτισμού των Ρομά σε όλη τη σχολική κοινότητα.

# data[].attributes.attachment_caption
Οι Δικές μας Μοναδικές Λέξεις

# data[].attributes.headline
Καλλιέργεια Φιλαναγνωσίας- "Το Δώρο των Λέξεων"

# data[].attributes.subject
Καλλιέργεια Φιλαναγνωσίας- "Το Δώρο των Λέξεων"

# data[].attributes.body
Λίγο πριν τις διακοπές των Χριστουγέννων γνωρίσαμε στην Τάξη Υποδοχής τη Δύναμη των Λέξεων...και μάλιστα των θετικών, μαγικών λέξεων που μας γεμίζουν χαρά και ελπίδα! Στο πλαίσιο μιας σειράς δράσεων για την καλλιέργεια της φιλαναγνωσίας, οι μαθητές και μαθήτριες της τάξης μας διάβασαν το βιβλίο "Το Δώρο των Λέξεων" του Peter Reynolds και αφού συζήτησαν και προβληματίστηκαν για τη δύναμη που έχουν οι λέξεις, άρχισαν να συλλέγουν και να καταγράφουν τις δικές τους αγαπημένες θετικές λέξεις και φράσεις. Στο τέλος, συγκεντρώσαμε όσα έγραψαν τα παιδιά σε ένα χειροποίητο έλκηθρο που κρεμάσαμε στην πόρτα της τάξης μας, έτοιμο να μοιράσει τη δική του χριστουγεννιάτικη μαγεία και έμπνευση στο κοινό του σχολείου μας!

# data[].attributes.attachment_caption
Χριστουγεννιάτικη διακόσμηση από τα παιδιά του ΖΕΠ

# data[].attributes.headline
Χριστουγεννιάτικα στολίδια

# data[].attributes.subject
Χριστουγεννιάτικα στολίδια

# data[].attributes.body
Οι μαθητές και μαθήτριες της Τάξης Υποδοχής, χρωμάτισαν και διακόσμησαν τα δικά τους ξύλινα στολίδια για τον στολισμό του φετινού χριστουγεννιάτικου δέντρου της τάξης μας. Το τελικό αποτέλεσμα ήταν ένα ξεχωριστό χειροποίητο χριστουγεννιάτικο δεντράκι, πολλή γιορτινή διάθεση και χαμόγελα για τη συλλογική προσπάθεια!

# data[].attributes.headline
Παρουσίαση της Τάξης μας (ΖΕΠ Ι)

# data[].attributes.subject
Παρουσίαση της Τάξης μας (ΖΕΠ Ι)

# data[].attributes.body
Σας καλωσορίζουμε στην Τάξη Υποδοχής του 2ου Δημοτικού Σχολείου Ν. Μαγνησίας για το έτος 2025-26. Σκοπός της τάξης μας είναι η ενίσχυση των μαθητών με προσφυγικό/μεταναστευτικό υπόβαθρο στη μάθηση της ελληνικής γλώσσας, ώστε να υποστηριχθεί η ομαλή ένταξή τους στη σχολική καθημερινότητα. Παράλληλα, μέσα στην Τάξη Υποδοχής τα παιδιά έχουν την ευκαιρία να μοιράζονται στοιχεία από τον πολιτισμό τους, γνωρίζοντας καλύτερα ο ένας τον άλλον και καλλιεργώντας τον σεβασμό στη διαφορετικότητα. Μέσα από συνεργατικές δραστηριότητες και κοινές εμπειρίες, οι μαθητές και μαθήτριές μας μαθαίνουν να συνεργάζονται ενεργά με συμμαθητές διαφορετικών τάξεων και πολιτισμικού υπόβαθρου, δημιουργώντας ένα περιβάλλον αποδοχής, αλληλοκατανόησης και δημιουργικής συνύπαρξης.

Από την εκπαιδευτικό του τμήματος,

Κυπριανίδου Ευτυχία